CELEX: 61983CC0060
Language: el
Date: 1983-12-08
Title: Προτάσεις του γενικού εισαγγελέα Reischl της 8ης Δεκεμβρίου 1983. # Metro International Kommanditgesellschaft κατά Oberfinanzdirektion München. # Αίτηση για την έκδοση προδικαστικής αποφάσεως: Bundesfinanzhof - Γερμανία. # Δασμολογική κατάταξη - Ηλεκτρονικά αριθμητικά ταμεία. # Υπόθεση 60/83.

ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ GERHARD REISCHL
      ΠΟΥ ΑΝΑΠΤΫΧΘΗΚΑΝ ΣΤΙΣ 8 ΔΕΚΕΜΒΡΊΟΥ 1983 (
            1
         )
      
         Κύριε πρόεδρε,
      
      
         Κύριοι δκαστές,
      
      Αντικείμενο της αίτησης για την έκδοση προδικαστικής απόφασης που υπέβαλε, κατ' εφαρμογή του άρθρου 177 της Συνθήκης ΕΟΚ, το έβδομο τμήμα του Bundesfinanzhof με διάταξη της 1ης Μαρτίου 1983, είναι η δασμολογική κλάση 84.52 του κοινού δασμολογίου. Η δασμολογική αυτή κλάση περιλαμβάνει τις υπολογιστικές μηχανές, τις γραφομηχανές τις αποκαλούμενες «λογιστικές», τα αρι9μητικά ταμεία, τις μηχανές αποτυπώσεως ταχυδρομικών τελών επί φακέλων αλληλογραφίας, τις μηχανές εκδόσεως εισιτηρίων και τις παρόμοιες, οι οποίες περιλαμβάνουν διάταξη αρθροίσεως. Η δασμολογική διάκριση Α περιλαμβάνει τις ηλεκτρονικές υπολογιστικές μηχανές, για τις οποίες κατά το έτος 1981 επιβαλλόταν αυτόνομος δασμός ύψους 14 ο/ο και συμβατικός δασμός ύψους 13,5 %. Η δασμολογική διάκριση Β περιλαμβάνει τα λοιπά εμπορεύματα της σχετικής δασμολογικής κλάσης, για τα οποία προβλεπόταν αυτόνομος δασμός ύψους 12 % και συμβατικός δασμός ύψους 5,2 %.
      Το έβδομο τμήμα του Bundesfinanzhof υπέβαλε, σχετικά, τα ακόλουθα ερωτήματα:
      
               «1.
            
            
               Η έκφραση “αριθμητικό ταμείο”, κατά την έννοια της δασμολογικής διακρίσεως 84.52 Β του κοινού δασμολογίου, πρέπει να ερμηνευτεί υπό την έννοια ότι εμπίπτει σ' αυτήν το αντικείμενο που χαρακτηρίζεται ως “ηλεκτρονικό αριθμητικό ταμείο”, το οποίο κατά το χρονικό σημείο της εισαγωγής αποτελείται από περισσότερα είδη, συσκευασμένα χωριστά και τοποθετημένα στο ίδιο κιβώτιο, δηλαδή από ένα συνήθους χρήσεως ηλεκτρονικό υπολογιστή γραφείου με μηχανισμό εκτύπωσης και πίνακα φωτεινών ενδείξεων για δώδεκα αριθμούς (με τον οποίο εκτελούνται πράξεις πρόσθεσης, πολλαπλασιασμού, αφαίρεσης, διαίρεσης, υπολογισμού εκατοστιαίων ποσοστών, υπολογισμού ριζών καθώς και υπολογισμοί στους οποίους χρησιμοποιείται σταθερά), από ένα ταμείο το οποίο αποτελείται από ένα συρτάρι από χαλύβδινη λαμαρίνα που κλειδώνει και έχει πλαστικά χωρίσματα για τα χρήματα, καθώς και από άλλα εξαρτήματα (ηλεκτρικό καλώδιο, διπλό κύλινδρο χαρτιού, κάλυμμα για τη σκόνη); Είναι δυνατόν το σύνολο των αναφερθέντων ειδών να θεωρηθεί ως λειτουργική ενότητα και συνεπώς ως ενιαίο εμπόρευμα που εμπίπτει στην έννοια “αριθμητικό ταμείο” της δασμολογικής διάκρισης 84.52 Β του κοινού δασμολογίου, ενόψει του γεγονότος ότι ο ηλεκτρονικός υπολογιστής γραφείου και το συρτάρι-ταμείο, πριν χρησιμοποιηθούν ως αριθμητικό ταμείο, πρέπει να τοποθετηθούν το ένα πάνω στο άλλο χωρίς μόνιμη συναρμολόγηση, με τη βοήθεια του εξοπλισμού που διαθέτουν (ηλεκτρικό καλώδιο με ρευματολήπτη στο ταμείο, ανάλογο ρευματοδότη στον ηλεκτρονικό υπολογιστή γραφείου, ελαστικούς αποσβεστήρες κραδασμών κατάλληλα προσαρμοσμένους και στα δύο αυτά συστατικά μέρη);
            
         
               2.
            
            
               Σε περίπτωση αρνητικής απάντησης στο πρώτο ερώτημα:
               Τα αντικείμενα αυτά που αποτελούνται από πολλά μέρη είναι δυνατόν να θεωρηθούν ως “εμπορεύματα παρουσιαζόμενα σε συνδυασμούς” ή “εμπορεύματα συγκείμενα εκ συναρμολογήσεως διαφόρων ειδών” κατά την έννοια του γενικού κανόνα 36 για την ερμηνεία της ονοματολογίας του κοινού δασμολογίου ;»
            
         Η επιχείρηση Metro International Kommanditgesellschaft, με έδρα το Ντύσσελ-ντορφ, προσφεύγουσα στην κύρια δίκη, ζήτησε από την Oberfinanzdirektion του Μονάχου, καθής στην κύρια δίκη, την έκδοση δεσμευτικής γνωμάτευσης περί δασμολογικής κατατάξεως για ένα «ηλεκτρονικό αριθμητικό ταμείο PCR 1300», που περιγράφεται στο πρώτο προδικαστικό ερώτημα.
      Με τη δεσμευτική γνωμάτευση περί δασμολογικής κατατάξεως της 11ης Ιουνίου 1981, η Oberfinanzdirektion κατέταξε το προϊόν αυτό, σύμφωνα με το γενικό κανόνα 36 για την ερμηνεία του κοινού δασμολογίου, ως εμπόρευμα παρουσιαζόμενο σε συνδυασμούς στη δασμολογική διάκριση 84.52 Α του κοινού δασμολογίου, δηλαδή στις «ηλεκτρονικές υπολογιστικές μηχανές». Με απόφαση της 18ης Δεκεμβρίου 1981, η Oberfinanzdirektion απέρριψε την ένσταση που υποβλήθηκε κατά της ανωτέρω γνωματεύσεως και αναφέρθηκε στην περιγραφή των αριθμητικών ταμείων, που περιέχεται στο μέρος ΙC των επεξηγηματικών σημειώσεων της ονοματολογίας του συμβουλίου τελωνειακής συνεργασίας (ΣΤΣ), δασμολογική κλάση 84.52.
      Για να στηρίξει την προσφυγή της, την οποία άσκησε ενώπιον του Bundesfinanzhof κατά της ανωτέρω απόφασης, η προσφεύγουσα ισχυρίζεται στην ουσία ότι το προς κατάταξη εμπόρευμα δεν αποτελεί εμπόρευμα παρουσιαζόμενο σε συνδυασμούς αλλά μια λειτουργική ενότητα, δηλαδή ηλεκτρονικό αριθμητικό ταμείο. Το εμπόρευμα αγοράζεται και διατίθεται με την ονομασία αυτή. Οι μεμονωμένες συσκευές χαρακτηρίζονται από ειδικό τεχνικό εξοπλισμό, από τις συσκευές δε αυτές το συρ-τάρι-ταμείο ιδίως δεν έχει οικονομική αξία αν δεν συνδέεται με τον ηλεκτρονικό υπολογιστή. Ακόμη, η οικονομική σημασία του υπολογιστή συνίσταται στον εξοπλισμό του, ο οποίος τον μετατρέπει σε αριθμητικό ταμείο, ενώ ένας παρόμοιος, συνήθης υπολογιστής γραφείου πουλιέται σε κατώτερη τιμή. Τελικά, αποφασιστική για τη δασμολογική κατάταξη είναι η άποψη που επικρατεί στις συναλλαγές, επειδή οι επεξηγηματικές σημειώσεις της ονοματολογίας του συμβουλίου τελωνειακής συνεργασίας δεν είναι δεσμευτικές από νομική άποψη και, επιπλέον, δεν απαγορεύουν την κατάταξη του εν λόγω προϊόντος ως αριθμητικού ταμείου.
      Το παραπέμπον τμήμα θεωρεί ότι από τη διατύπωση της δασμολογικής κλάσης 84.52 δεν είναι δυνατό να συναχθεί αν ένα εμπόρευμα που αποτελείται από πολλά μέρη, δηλαδή από μια ηλεκτρονική υπολογιστική μηχανή, από ένα συρτάρι-ταμείο και από άλλα εξαρτήματα, μπορεί να καταταχθεί ως αριθμητικό ταμείο. Κατά το παραπέμπον δικαστήριο, το γεγονός ότι οι ηλεκτρονικές υπολογιστικές μηχανές και τα αριθμητικά ταμεία είναι εμπορεύματα που υπάγονται σε διαφορετικές δασμολογικές διακρίσεις, δεν πρέπει να αποκλείει ορισμένες ηλεκτρονικές υπολογιστικές μηχανές, όταν χρησιμοποιούνται ως αριθμητικά ταμεία, αφού συνδεθούν με το συρτάρι-ταμείο μέσω ορισμένων ειδικών εξαρτημάτων, χωρίς όμως η σύνδεση αυτή να είναι μόνιμη, να πρέπει να υπαχθούν στη δασμολογική διάκριση 84.52 Β, ως λειτουργική ενότητα που εμπίπτει στην έννοια του αριθμητικού ταμείου. Το παραπέμπον τμήμα όμως θεωρεί επίσης ότι, αν δεν γίνει δεκτός ο χαρακτηρισμός της λειτουργικής ενότητας, το προς κατάταξη προϊόν είναι δυνατό να θεωρηθεί, όπως ισχυρίζεται ότι είναι ορθό η Oberfinanzdirektion, ως ενιαίο εμπόρευμα, αποτελούμενο από πολλά διαφορετικά είδη, ή ως εμπόρευμα παρουσιαζόμενο σε συνδυασμούς κατά την έννοια του γενικού κανόνα ερμηνείας 36 του κοινού δασμολογίου. Θεωρεί ότι στην περίπτωση αυτή πολλά στοιχεία συνηγορούν υπέρ της άποψης ότι ο ηλεκτρονικός υπολογιστής αποτελεί το είδος που προσδίδει στο σύνολο τον ουσιώδη του χαρακτήρα. Τέλος, το παραπέμπον τμήμα εκφράζει αμφιβολίες ως προς το ερώτημα αν, λαμβανομένων υπόψη των τεχνικών εξελίξεων που επήλθαν στον τομέα της ηλεκτρονικής, η περιγραφή που περιέχεται στις επεξηγηματικές σημειώσεις της ονοματολογίας του συμβουλίου τελωνειακής συνεργασίας, σύμφωνα με την οποία τα αριθμητικά ταμεία εκτελούν μόνο πρόσθεση και καμία άλλη αριθμητική πράξη, ερμηνεύει ακόμη ορθά τη δασμολογική έννοια του αριθμητικού ταμείου ή την τροποποιεί απαράδεκτα.
      Επί των προβλημάτων που τέθηκαν με τα αναφερθέντα ερωτήματα, η θέση μου είναι η ακόλουθη.
      1. Επί του πρώτου ερωτήματος
      Με το πρώτο ερώτημα ερωτάται αν ένα συναρμολογούμενο εμπόρευμα που αποτελείται από έναν ηλεκτρονικό υπολογιστή, από ένα συρτάρι-ταμείο και από άλλα εξαρτήματα, μπορεί να χαρακτηριστεί ως αριθμητικό ταμείο κατά την έννοια της διάκρισης 84.52 Β του κοινού δασμολογίου ή αν αριθμητικό ταμείο δεν υπάρχει παρά μόνον όταν ο μηχανισμός καταγραφής και το ταμείο αποτελούν μία δομική ενότητα.
      Όσον αφορά το ζήτημα της δομικής ενότητας, νομίζω, και σ' αυτό συμφωνώ με την προσφεύγουσα στην κύρια δίκη, ότι ούτε από το κοινό δασμολόγιο ούτε από τις επεξηγηματικές σημειώσεις της ονοματολογίας του συμβουλίου τελωνειακής συνεργασίας μπορεί να συναχθεί ότι καταρχήν αποκλείεται να υπαχθεί στη διάκριση 84.52 Β του κοινού δασμολογίου ένα ηλεκτρονικό αριθμητικό ταμείο που παραδίδεται υπό μορφή συναρμολογούμενων στοιχείων (modules). Σύμφωνα με το γενικό κανόνα ερμηνείας 2α του κοινού δασμολογίου, η κατάταξη στη διάκριση αυτή δικαιολογείται εν πάση περιπτώσει, όταν πρόκειται για μεμονωμένα είδη που από τη συναρμολόγηση τους προκύπτει αποκλειστικά ένα αριθμητικό ταμείο. Αντίθετα, αν ένα ουσιώδες στοιχείο της συσκευής, όπως στην προκειμένη περίπτωση ο ηλεκτρονικός υπολογιστής γραφείου, που υπάγεται αυτοτελώς στη διάκριση 84.52 Α, μπορεί να χρησιμοποιηθεί και για λειτουργίες άλλες από τις λειτουργίες του αριθμητικού ταμείου και ανεξάρτητα από τα άλλα εξαρτήματα του εν λόγω εμπορεύματος, πρέπει, ανεξάρτητα από το χαρακτηρισμό, να γίνει καταρχήν δεκτό ότι πρόκειται για σύνθετο εμπόρευμα κατά την έννοια του γενικού κανόνα 26 για την ερμηνεία του κοινού δασμολογίου, του οποίου η κατάταξη πρέπει να γίνει σύμφωνα με τις αρχές του γενικού κανόνα 3 για την ερμηνεία του κοινού δασμολογίου. Σχετικά, είναι αποφασιστικό ότι το προς κατάταξη εμπόρευμα συναρμολογείται από πολλά εξαρτήματα, τα οποία αυτά καθαυτά μπορούν να έχουν αυτοτελή λειτουργία και τα οποία πρέπει να θεωρηθούν εκ των προτέρων όχι μόνο ως εξαρτήματα αριθμητικού ταμείου, αλλά ως χωριστά εμπορεύματα από δασμολογική άποψη. Τα εμπορεύματα αυτά κατατάσονται εν πάση περιπτώσει ως σύνθετα εμπορεύματα, όταν τουλάχιστον ένα μέρος τους επιτελεί αυτοτελή λειτουργία και ως αυτοτελές στοιχείο θα υπαγόταν επομένως σε ιδιαίτερη δασμολογική κλάση.
      Αν αυτό συμβαίνει, όπως στην προκειμένη περίπτωση με τον υπολογιστή γραφείου, το επίδικο εμπόρευμα τότε μόνο θα μπορούσε, όπως τονίζει το παραπέμπον δικαστήριο, να θεωρηθεί, αντίθετα από τους γενικούς κανόνες ερμηνείας που αναφέρθηκαν, ως ενιαίο εμπόρευμα που εμπίπτει στην έννοια του αριθμητικού ταμείου της δασμολογικής διάκρισης 84.52 Β, αν αποτελούσε Λειτουργική ενότητα. Το δεύτερο σκέλος του πρώτου ερωτήματος αποσκοπεί στη διασάφηση της έννοιας αυτής, η οποία δεν αναφέρεται στους κανόνες για την ερμηνεία του κοινού δασμολογίου.
      Όπως διαπίστωσε το παραπέμπον δικαστήριο, η έννοια αυτή ορίζεται μόνο στον αριθμό 63 των επεξηγηματικών σημειώσεων της ονοματολογίας του συμβουλίου τελωνειακής συνεργασίας περί της σημειώσεως 3 του τμήματος XVI, οι οποίες, σύμφωνα με πάγια νομολογία του Δικαστηρίου, είναι αποφασιστικής σημασίας βοήθημα για την ερμηνεία των κλάσεων του κοινού δασμολογίου. Η εν λόγω σημείωση 3 του τμήματος XVI του κοινού δασμολογίου, στο οποίο υπάγεται επίσης το κεφάλαιο 84, προβλέπει ότι οι συνδυασμοί μηχανών καθώς και οι μηχανές οι κατασκευασμένες για να εξασφαλίζουν διάφορες λειτουργίες, εναλλακτικές ή συμπληρωματικές, κατά κανόνα κατατάσσονται ανάλογα με την κύρια λειτουργία που χαρακτηρίζεται το σύνολο. Κατά παρέκκλιση των ανωτέρω, στον αριθμό 63 αναφέρεται:
      «Η σημείωση αυτή [η σημείωση 3 του τμήματος XVI] δεν εφαρμόζεται επίσης όταν μία μηχανή ή μία συσκευή αποτελείται από διαφορετικά συστατικά μέρη, που προορίζονται να επιτελούν από κοινού μία και μοναδική, επακριβώς καθορισμένη λειτουργία, που αναφέρεται σε μία από τις κλάσεις του κεφαλαίου 84... Στην περίπτωση αυτή το σύνολο πρέπει να καταταχθεί στη δασμολογική κλάση η οποία αντιστοιχεί σε αυτή τη λειτουργία, ακόμη και αν, παραδείγματος χάρη για λόγους ευκολίας, τα συστατικά αυτά μέρη είναι χωρισμένα μεταξύ τους και απλώς συνδέονται με... ηλεκτρικά καλώδια.»
      Αυτός ο στενός ορισμός της λειτουργικής ενότητας επιτρέπει συνεπώς, κατά παρέκκλιση των γενικών κανόνων ερμηνείας, να καταταγούν απευθείας σε μια δασμολογική διάκριση οι μηχανές που αποτελούνται από διάφορα συστατικά μέρη τα οποία υπάγονται σε διαφορετικές δασμολογικές κλάσεις, όταν τα συστατικά αυτά μέρη προορίζονται, νομίζω, αποκΛειστικά και μόνο να επιτελούν από κοινού μία και μοναδική, επακριβώς καθορισμένη λειτουργία που αναφέρεται στη δασμολογική αυτή κλάση. Εφόσον ο ορισμός αυτός της λειτουργικής ενότητας δεν έχει μέχρι τώρα καμία νομικά δεσμευτική βάση και εφόσον μέσω αυτής είναι δυνατό να διευρυν9εί η ειδική έννοια ενός προς κατάταξη προϊόντος, που αποτελεί δομική ενότητα, πρέπει να γίνει δεκτή και η άλλη άποψη της Επιτροπής, δηλαδή ότι, για να δοθεί απάντηση στο ερώτημα αν υφίσταται μια τέτοια λειτουργική ενότητα, πρέπει να εφαρμοστεί ένα αυστηρό κριτήριο. Ο ανωτέρω ορισμός συνεπάγεται ιδίως ότι η έννοια της λειτουργικής ενότητας δεν πρέπει να χρησιμοποιείται καταχρηστικά, για να επιλύονται αυθαίρετα τα προβλήματα επιλογής μεταξύ διαφόρων οαομο-λογικών κλάσεων κατά παρέκκλιση των γενικών κανόνων για την ερμηνεία του κοινού δασμολογίου.
      Αν όμως το επίδικο εμπόρευμα εξεταστεί βάσει των κριτηρίων αυτών, διαπιστώνεται ότι τουλάχιστον ο αποχωριζόμενος υπολογιστής γραφείου, εξεταζόμενος αντικειμενικά, δεν προορίζεται αποκλειστικά για να επιτελεί από κοινού με τα άλλα εξαρτήματα μόνο τη λειτουργία του αριθμητικού ταμείου κατά την έννοια της δασμολογικής διάκρισης 84.52 Β, αλλά επίσης και τη λειτουργία μιας ηλεκτρονικής υπολογιστικής μηχανής, κατά την έννοια της δασμολογικής διάκρισης 84.52 Α.
      Δεδομένου ότι λόγω της σύνθεσης του το εμπόρευμα μπορεί να χρησιμοποιηθεί τόσο ως ηλεκτρονική υπολογιστική μηχανή, όσο και ως αριθμητικό ταμείο, καθώς επίσης και ότι ένα εύκολα αποχωριζόμενο τμήμα του μπορεί αντικειμενικά να επιτελέσει τη λειτουργία μιας υπολογιστικής μηχανής, ως προς το σημείο αυτό τίθεται θέμα επιλογής, το οποίο κατ' εμέ δεν μπορεί να επιλυθεί μέσω της έννοιας της λειτουργικής ενότητας, χωρίς να αποκλειστεί ο κίνδυνος καταστρατήγησης σχετικά με το ύψος των δασμών.
      Σχετικά, συμφωνώ με την Επιτροπή ότι, αντίθετα από την άποψη της προσφεύγουσας, έχει μικρή σημασία το αν οι αριθμοί 17 μέχρι 24 των επεξηγηματικών σημειώσεων της ονοματολογίας του συμβουλίου τελωνειακής συνεργασίας σχετικά με τη δασμολογική κλάση 84.52, οι οποίοι προβλέπουν, μεταξύ άλλων, ότι τα αριθμητικά ταμεία στην ουσία εκτελούν πράξεις πρόσθεσης και καμία από τις άλλες πολυ- πλοκότερες πράξεις, ερμηνεύουν ακόμη ορθά τις έννοιες που αναφέρονται στο δασμολόγιο, ενόψει της τεχνικής εξελίξεως στον ηλεκτρονικό τομέα. Αντίθετα, είναι αποφασιστικό το γεγονός ότι ο ηλεκτρονικός υπολογιστής γραφείου, που μπορεί να χρησιμοποιηθεί ανεξάρτητα από τα άλλα εξαρτήματα, οπωσδήποτε δεν είναι αριθμητικό ταμείο.
      Εν συμπεράσματι, συμφωνώ επομένως με τη διαπίστωση της Επιτροπής ότι ένα αντικείμενο το οποίο δεν αποτελεί ένα αδιαχώριστο σύνολο, αλλά αποτελείται από διάφορα εξαρτήματα, δεν μπορεί να θεωρηθεί ως λειτουργική ενότητα και συνεπώς ούτε ως ενιαίο εμπόρευμα κατά την έννοια του αριθμητικού ταμείου της δασμολογικής διάκρισης 84.52 Β του κοινού δασμολογίου, αν ένα εξάρτημα του που μπορεί να διαχωριστεί από το σύνολο μπορεί, εκτός από τις αριθμητικές πράξεις που συνήθως εκτελούν τα αριθμητικά ταμεία, να εκτελεί και πολυ-πλοκότερες πράξεις, τις οποίες συνήθως εκτελούν οι ηλεκτρονικές υπολογιστικές μηχανές.
      2. Επί του δεύτερου ερωτήματος
      Σε περίπτωση αρνητικής απάντησης στο πρώτο ερώτημα, το παραπέμπον δικαστήριο επιθυμεί να μάθει αν τέτοιου είδους αντικείμενα που αποτελούνται από πολλά συστατικά μέρη πρέπει να θεωρηθούν ως «εμπορεύματα παρουσιαζόμενα σε συνδυασμούς» ή ως «τεχνουργήματα συγκείμενα εκ συναρμολογήσεως διαφόρων ειδών» κατά την έννοια του γενικού κανόνα 36 για την ερμηνεία του κοινού δασμολογίου.
      Παραπέμποντας στο τμήμα VIII του πρώτου μέρους των επεξηγηματικών σημειώσεων της ονοματολογίας του συμβουλίου τελωνειακής συνεργασίας, αριθμός 18, το παραπέμπον δικαστήριο δεν αποκλείει να χαρακτηριστεί, από δασμολογική άποψη, το επίδικο προϊόν ως ενιαίο εμπόρευμα συγκείμενο εκ συναρμολογήσεως διαφόρων ειδών κατά την έννοια του γενικού κανόνα 36 για την ερμηνεία του κοινού δασμολογίου. Σύμφωνα με τις επεξηγηματικές αυτές σημειώσεις, πρέπει να θεωρηθούν ως τεχνουργήματα συγκείμενα εκ συναρμολογήσεως διαφόρων ειδών όχι μόνο τα εμπορεύματα των οποίων τα συστατικά μέρη είναι μόνιμα συναρμολογημένα μεταξύ τους και αποτελούν ένα σχεδόν αδιαχώριστο σύνολο, αλλά και τα εμπορεύματα εκείνα, των οποίων τα συστατικά μέρη μπορούν να διαχωριστούν μεταξύ τους, εφόσον τα μέρη αυτά είναι προσαρμοσμένα τα μεν προς τα δε και αλληλοσυμπληρώνονται και εφόσον συναρμολογούμενα αποτελούν ένα σύνολο, του οποίου τα συστατικά μέρη είναι δύσκολο να πωληθούν χωριστά. Η τελευταία αυτή προϋπόθεση όμως, η οποία, όπως ορθά τονίζει η Επιτροπή, πρέπει να ισχύει για όλα τα συστατικά μέρη, δεν φαίνεται να πληρούται στην προκειμένη περίπτωση, τουλάχιστον όσον αφορά τον υπολογιστή γραφείου, που μπορεί να χρησιμοποιηθεί αυτοτελώς.
      Αντίθετα, το επίδικο εμπόρευμα θα μπορούσε να θεωρηθεί ως εμπόρευμα παρουσιαζόμενο σε συνδυασμούς κατά την έννοια του γενικού κανόνα 36 για την ερμηνεία του κοινού δασμολογίου. Ως εμπορεύματα παρουσιαζόμενα σε συνδυασμούς κατά την έννοια του κανόνα αυτού θεωρούνται, σύμφωνα με τις επεξηγηματικές σημειώσεις της ονοματολογίας του συμβουλίου τελωνειακής συνεργασίας σχετικά με το γενικό κανόνα 36 για την ερμηνεία του κοινού δασμολογίου, αριθμός 22, οι συνδυασμοί που αποτελούνται από εμπορεύματα τα οποία σε σχέση με τη χρησιμοποίηση τους αλληλοσυμπληρώνονται, αλλά και μπορούν να χρησιμοποιούνται αυτοτελώς, έχουν τοποθετηθεί μαζί για την ικανοποίηση μιας ανάγκης ή για την επιτέλεση ορισμένης λειτουργίας και παρουσιάζονται σε συσκευασία του λιανικού εμπορίου. Νομίζω ότι το επίδικο εμπόρευμα ανταποκρίνεται στα κριτήρια αυτά.
      Τελικά όμως, δεν έχει σημασία αν το επίδικο εμπόρευμα πρέπει να θεωρηθεί ως τεχνούργημα συγκείμενο εκ συναρμολογήσεως διαφόρων ειδών ή ως εμπόρευμα παρουσιαζόμενο σε συνδυασμούς, αφού και στις δύο περιπτώσεις πρέπει, σύμφωνα με το γενικό κανόνα 36 για την ερμηνεία του κοινού δασμολογίου, να καταταγεί οπωσδήποτε ανάλογα με το είδος που του προσδίδει τον ουσιώδη του χαρακτήρα. Σύμφωνα με τις επεξηγηματικές σημειώσεις της ονοματολογίας του συμβουλίου τελωνειακής συνεργασίας σχετικά με το γενικό κανόνα 36 για την ερμηνεία του κοινού δασμολογίου, αριθμός 17, ο ουσιώδης χαρακτήρας ενός εμπορεύματος μπορεί να συναχθεί, παραδείγματος χάρη, από τη φύση των συστατικών μερών που το αποτελούν, από το μέγεθός τους, από την ποσότητά τους, από το 6άρος τους ή από την αξία τους, καθώς και από τη σημασία τους για τη χρήση του εμπορεύματος. Συμφωνώντας με το παραπέμπον δικαστήριο και την Επιτροπή, θεωρώ ότι, λαμ-6ανομένων υπόψη των στοιχείων αυτών, και ιδίως της αναμφισβήτητα μεγαλύτερης αξίας της ηλεκτρονικής υπολογιστικής μηχανής σε σχέση με τα άλλα συστατικά μέρη και της σημασίας του υπολογιστή γραφείου ενόψει της χρήσης του εμπορεύματος αυτού που παρουσιάζεται σε συνδυασμούς, το τελευταίο αυτό συστατικό μέρος πρέπει αναμφισβήτητα να θεωρηθεί ως το είδος που προσδίδει στο εμπόρευμα τον ουσιώδη του χαρακτήρα και συνεπώς το επίδικο εμπόρευμα δεν μπορεί πλέον να καταταγεί βάσει του γενικού κανόνα 36 για την ερμηνεία του κοινού δασμολογίου ως αριθμητικό ταμείο κατά την έννοια της δασμολογικής διάκρισης 84.52 Β.
      3.
      Συνεπώς, προτείνω να δοθεί αρνητική απάντηση στο πρώτο ερώτημα και ως προς το δεύτερο ερώτημα να αποφανθεί το Δικαστήριο ότι αντικείμενα όπως αυτό που περιγράφεται στο πρώτο ερώτημα πρέπει να κατατάσσονται ως εμπορεύματα παρουσιαζόμενα σε συνδυασμούς σύμφωνα με το γενικό κανόνα 36 για την ερμηνεία του κοινού δασμολογίου.
      (
            1
         )	Μετάφραση από τα γερμανικά.